แมรี อี. บรันโคว

แมรี เอลิซาเบธ บรันโคว (,  เกิดปี 1961) เป็นนักชีววิทยาโมเลกุลและวิทยาอิมมูนชาวอเมริกัน เธอเป็นที่รู้จักจากผลงานร่วมในการระบุยีนที่ต่อมาได้ชื่อว่า FOXP3 ว่าเป็นสาเหตุที่ก่อฟีโนไทป์หนูมีสะเก็ดผิวหนัง การค้นพบนี้มีบทบาทอย่างมากต่อการพัฒนาความเข้าใจชีววิทยาของทีเซลล์ชนิดเร็กกูลาทอรี

ในปี 2025 เธอได้รับรางวัลโนเบลสาขาสรีรวิทยาหรือการแพทย์ร่วมกับนักวิทยาศาสตร์อีกสองคน จากบทบาทในการศึกษาการไม่ตอบสนองต่อภูมิคุ้มกันส่วนปลาย

 อาชีพการงาน 
บรันโควเป็นนักวิจัยอุตสาหกรรมที่ Celltech R&D ในรัฐวอชิงตัน ที่ซึ่งเธอค้นคว้าเกี่ยวกับยีน FOXP3 และต่อมาทำงานที่สถาบันซิสเต็มส์ไบโอโลจีในซีแอดตเทิล

 งานวิจัย 
บรันโควเป็นผู้เขียนร่วมในชิ้นงานปี 2001 ที่ตีพิมพ์ใน เนเจอร์เจเนติกส์ ซึ่งระบุตัวผลิตภัณฑ์ยีนในสะเก็ดผิวหนังหนูซึ่งตอนแรกตั้งชื่แว่า สเกอร์ฟิน (scurfin) และต่อมาใช้ชื่อว่า FOXP3 ในชิ้นงานนี้ ค้นพบความเชื่อมโยงระหว่างความพร่องของยีนดังกล่าวกับการนำไปสู่โรคต่อมน้ำเหลืองโตในหนู

บรันโควยังเป็นผู้ร่วมเขียนในชิ้นงานปี 2001 ตีพิมพ์บน วารสารพันธุศาสตร์มนุษย์อเมริกัน ซึ่งค้นพบว่าการขาดความหลากหลายในการทำงาน (loss of function variants) ใน SOST นำไปสู่ภาวะกระดูกโตมากเกิน โดยระบุสเคลอรอสตินได้ว่าเป็นตัวกำหนดและจำกัดภาวะสมดุลของกระดูก

ผลงานชิ้นที่มีการอ้างอิงมากที่สุดของเธอคือชิ้นงานที่เชื่อมโยงภาวะพร่องไร้สะเก็ดผิวหนัง (scurfy defect) กับยีน FOXP3 และแสดงให้เห็นว่าการขาดทรานส์คริปชันแฟกเตอร์ (transcription factor) ดังกล่าว นำไปสู่การกระตุ้นทีเซลล์โดยควบคุมไม่อยู่ และนำไปสู่การเติบโตของต่อมน้ำเหลืองจนอันตรายถึงแก่ชีวิต งานชิ้นนี้จึงระบุยีน FOXP3 ว่าเป็นหัวใจของภาวะการไม่ตอบสนองระบบภูมิคุ้มกันส่วนปลาย (peripheral immune tolerance) ที่มีเรกกูลาทอรีทีเซลล์ (regulatory T cells) ควบคุม การระบุยีน FOXP3 ได้ กลายมาเป็นรากฐานทางโมเลกุลสำรหรับการทำความเข้าใจการทำงานของระบบภูมิคุ้มกันให้มีการจำกัดการทำงานนอกต่อมธัยมัส และมีส่วนในการเร่งการทำงาสของการพัฒนาและการทำงานของเรกกูลาทอรีทีเซลล์ นอกจากนี้ บรันโควยังมีส่งนช่วยในการค้นคว้าที่พบความสัมพันธ์ว่าการขาดการทำงานของ SOST นำไปสู่ภาวะกระดูกเจริญเติบโตมากเกิน (sclerosteosis) และสเกลอรอสติน (sclerostin) เป็นสารที่หลั่งมาและมีฤทธิ์ยับยั้งการสร้างกระดูก ซึ่งเน้นย้ำความสำคัญของการส่งสัญญาณ WNT ในฐานะแกนการรักษาในโรคกระดูก

 อ้างอิง 

 แหล่งข้อมูลอื่น 
 Mary E. Brunkow – Institute for Systems Biology

หมวดหมู่:นักวิทยาศาสตร์ชาวอเมริกัน
หมวดหมู่:บุคคลจากรัฐออริกอน
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:บุคคลจากมหาวิทยาลัยวอชิงตัน
หมวดหมู่:บุคคลจากมหาวิทยาลัยพรินซ์ตัน